section_heading: Povijest
paragraph_text: Od 1995. godine UNITED koordinira godišnju paneuropsku kampanju u prigodi 9. studenoga nazvanu Međunarodni dan borbe protiv fašizma i antisemitizma. Njome se ostvaruje dvostrani pristup: dok je cilj jednog dijela kampanje prisjećanje žrtava pogroma u Kristalnoj noći i, obuhvatnije, žrtava holokausta i fašizma tijekom povijesti, drugi dio fokusira se uglavnom na suvremene probleme rasizma, antisemitizma, desničarskog ekstremizma i neofašizma. Kampanji se pridružuju mnoge različite grupe putem neovisnih akcija.